അന്ധവിശ്വാസങ്ങള്ക്കെതിരെ നിയമനിര്മാണം മന്ത്രി കെ. രാധാകൃഷ്ണന് തിരുവനന്തപുരം: അന്ധവിശ്വാസങ്ങളും അനാചാരങ്ങളും തടയുന്നതിന് സംസ്ഥാനത്ത് സമഗ്ര നിയമനിര്മാണം നടത്തുമെന്ന് മന്ത്രി കെ. രാധാകൃഷ്ണന്. അന്ധവിശ്വാസത്തിെന്റ പേരിലെ ചൂഷണങ്ങള് തടയുന്നതിന് ഇടപെടലുകളുണ്ടാകും. ഇതിനായി പൊതുസമൂഹത്തില്നിന്ന് അഭിപ്രായ രൂപവത്കരണം നടത്തുമെന്നും കെ.ഡി. പ്രസേനന് അവതരിപ്പിച്ച അനൗദ്യോഗിക ബില്ലിന് മറുപടിയായി മന്ത്രി പറഞ്ഞു. അന്ധവിശ്വാസത്തെ രാഷ്ട്രീയ അധികാരത്തിനുള്ള കുറുക്കുവഴിയായി കാണുന്നവരും കോര്പറേറ്റ് താല്പര്യങ്ങള്ക്കായി ഉപേയാഗിക്കുന്നവരുമാണ് ഇവ പ്രോത്സാഹിപ്പിക്കുന്നതെന്ന് കെ.ഡി. പ്രസേനന് പറഞ്ഞു. നിഷ്കളങ്കരായ മതവിശ്വാസികളെയും മേതതരമതനിരപേക്ഷ വിശ്വാസികളെയും സംരക്ഷിക്കുക എന്നതാണ് ബില് കൊണ്ടുദ്ദേശിക്കുന്നത്. മതവും ദൈവവിശ്വാസവുമായൊന്നും ഇത്തരം അന്ധവിശ്വാസങ്ങള്ക്ക് ബന്ധമില്ല. ആധുനിക സംവിധാനങ്ങളെപ്പോലും അന്ധവിശ്വാസങ്ങള് പ്രചരിപ്പിക്കാന് ഉയോഗിക്കുകയാണെന്നും പ്രസേനന് കൂട്ടിച്ചേര്ത്തു.